''Ваша деца нису ваша.
Она су синови и кћери жудње Живота за самим собом. Они настају преко вас, али не од вас,
и, премда су са вама, она вам не припадају.
Можете им даровати своју љубав, али не и своје мисли,
јер она имају мисли сопствене.
Можете им скућити тела, али не и душе, 
јер душе њихове обитавају у кући сутрашњице, 
коју ви не можете походити, чак ни у сновима својим.
Можете тежити да будете као они, али не покушавајте да их терате 
да буду као ви.
Јер, живот не иде уназад, нити се задржава у прошлости. 
Ви сте лукови из којих се деца ваша попут живих стрела 
одапињу напред.
Стрелац види мету на стази бескраја и Он вас савија снагом својом, како би стреле Његове летеле хитро и далеко.
Нека вас срећа испуни што вас Стрелац савија у руци својој;
јер баш као што воли стрелу што лети, Он воли и постојани лук.''

Халил Џубран
амерички песник либанског порекла
(1883–1931)
